Zuma bekommerd oor e-tolrekeningePresident Jacob Zuma is bekommerd oor foutiewe e-tolrekeninge wat deur die Suid-Afrikaanse Nasionale Padagentskap (Sanral) vir motoriste uitgereik word, het die SAUK Maandag berig. “Ons word gereeld ingelig dat elektroniese dinge nie foute maak nie. Ek dink dit is onaanvaarbaar, want dit veroorsaak onnodige probleme,” het hy tydens ŉ onderhoud gesê. “ŉ Mens kan nie foutiewe rekeninge aan verbruikers stuur nie. Dit is ŉ saak wat reggestel moet word, en dit moet baie vinnig reggestel word want dit ondermyn ŉ doeltreffende stelsel.” Hy het gesê Sanral moet die probleem hanteer. “Ons het die kwessie aan hulle voorgehou. Ons hanteer dit baie formeel met die departement van vervoer en met die padagentskap en die twee partye werk daaraan.” Verskeie motoriste het sedert die stelsel in Desember in werking getree het, SMS- en e-pos-boodskappe ontvang waarin betaling sonder verifikasie geëis word. Sommige mense het aangedui hulle het rekeninge ontvang, ondanks die feit dat hulle in ander provinsies bly en nog nooit op ŉ e-tolsnelweg gery het nie. Zuma is in Oktober gekritiseer omdat hy Malawi se nasionale paaie met dié van Suid-Afrika vergelyk het in ŉ poging om die e-tolstelsel te regverdig. – SAPA